III. Miesto, lehota a spôsob podania opravného prostriedku a možnosti súdneho preskúmania rozhodnutia povinnej osoby vrátane výslovného uvedenia požiadaviek, ktoré musia byť splnené

1. MIESTO, LEHOTA A SPÔSOB PODANIA OPRAVNÉHO PROSTRIEDKU 

a) Proti rozhodnutiu povinnej osoby o odmietnutí požadovanej informácie možno podať odvolanie v lehote 
■ 15 dní od doručenia rozhodnutia
■ alebo márneho uplynutia lehoty na rozhodnutie o žiadosti podľa § 17 t. j. maximálne do 8 pracovných dní a v prípade, že žiadateľom je osoba nevidiaca 15 pracovných dní alebo v závažných prípadoch v predlžených lehotách o 8 alebo 15 pracovných dní.
Odvolanie sa podáva povinnej osobe, ktorá rozhodnutie vydala alebo mala vydať.

b) O odvolaní proti rozhodnutiu povinnej osoby rozhoduje nadriadený povinnej osoby, ktorá vo veci rozhodla alebo mala rozhodnúť.   Ak organizačný útvar odvolaniu v plnom rozsahu nevyhovie, doručí spis spolu s odôvodnením v lehote do 30 dní okresnému úradu v sídle kraja t.j. Okresnému úradu Žilina, odbor opravných prostriedkov.

c)  Odvolací orgán rozhodne o odvolaní do 15 dní od doručenia odvolania povinnou osobou. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil; za deň doručenia tohto rozhodnutia sa považuje druhý deň po uplynutí lehoty na vydanie. 

d) Rozhodnutie o odmietnutí žiadosti možno preskúmať v súdnom konaní podľa § 244 a nasl. Občianskeho súdneho poriadku.

Odvolanie musí mať písomnú podobu. Odvolanie nemožno podať telefonicky.  Ústne možno podať odvolanie len do zápisnice. 

Z odvolania musí byť zrejmé: 

a) kto ho podáva 
b) akej veci sa týka /uviesť konkrétne rozhodnutie, ktoré je odvolaním napadnuté. 
c) čo sa navrhuje 
d) vhodné je odvolanie odôvodniť /nie je to povinnosťou/ 

Tu si môžete stiahnuť tlačivo na odvolanie 

.